Avarų kalba

Avarų kalba (магӀарул мацӀ, авар мацӀ) – Kaukazo kalbų šeimai priklausanti kalba, vartojama Dagestane ir kitose Kaukazo regiono vietose. Kalbančiųjų skaičius 600–1200 tūkst. Tai viena iš šešių oficialių Dagestano kalbų, gimtoji avarų tautybės žmonėms, tačiau taip pat vartojama kitų mažesnių Dagestano tautų kaip lingua franca.

Avarų kalba turi net 15 dialektų, kurių dalis kartais laikoma atskiromis kalbomis (cezų, godoberių, hinuchų, bežtų, hunzibų ir kt.). Bendrinė avarų kalba (болмацӀ) pagrįsta chunzakų dialektu.

Iki XV a. avarų kalba naudojo senąjį gruzinų raidyną, XVII a. pritaikyta arabiško raidyno versija. 1928 m. sukurta lotynų abėcėlė avarų kalbai, o nuo 1938 m. iki šiolei kalba užrašoma modifikuotu krilicos raidynu.

 А а Б б В в Г г Гъ гъ Гь гь ГI гI Д д Е е Ё ё Ж ж З з И и Й й К к Къ къ Кь кь КI кI КIкI кIкI Кк кк Л л М м Н н О о П п Р р С с Т т ТI тI У у Ф ф Х х Хх хх Хъ хъ Хь хь ХI хI Ц ц Цц цц ЦI цI ЦIцI цIцI Ч ч ЧI чI ЧIчI чIчI Ш ш Щ щ Ъ ъ Ы ы Ь ь Э э Ю ю Я я

 Nuorodos 
 Ethnologue informacija

Kategorija:Dagestano kalbos